Макъыбэу зэрылъэлърэ,зэхэпха нэужьк1э гум ехуэбыл1э,жьым щигъэшэрыуэк1э уэгум удэзыхьей,щ1эм къыщигъэ1ук1э узыгъэгуф1э,Сосрыкъуэу нартыр уэркъэ зыгъэусэр!!!Сэтэней дахащэ уэркъэ-т1э и фащэр!!!Мэлэчыпхъу и жьабзэр уэркъэ зыщ1ыр 1уэры1уэдз!Хамэ щ1ып1э ис лъэпкъэгъухэм уэркъэ нобэ епсэлъэфыр???!!!СИ АНЭБЗЭР УЭРЩ,си япэ псалъэр зейр уэращ,нобэми УЗИ-БЗЭЩ,уэ уздобзэрабзэ,лъэпкъым ури-набдзэщ,узт-АДЫГЭБЗЭЩ!!!
  Нэгъуэщ1ыбзэм укъытек1ами,хуэм-хуэмурэ уи "1эпкълъэпкъыр" зэрыубыдами,псом уралейщ,си Адыгэбзэ!!!Укъыздалъхуащ,си джылъхэм щежэщ хъугъэпсым ухэшэпсыхьащ,Балъкъ псыхъуэ уэрэд куэдрэ къыщызжеп1ащ,хъыбарыжь мымащ1и "сыхэбгъэпсэухьащ".Нобэми узи1эижьщ.Си гупсысэр уэпхащ.СИ ГУГЪАП1ЭР УЭРАЩ!!!
  СИ АДЫГЭБЗЭ!!!
Си бзэ дахэ!
Адыгэ лъэпкъым и гъусэ пэж!
...Жьабзэу укъэ1умэ-пшынэ дыкъуакъуэр 1эпипщ1ым телъщ,тхыбзэу ущытмэ-гупсысэ инхэр уи псалъэхэм ящ1элъщ!Нобэр къыздэсым укъызопсалъэ,уэ сыбогъэгуф1э!
  Пщэдей махуэр бзэм хухахащи,сыщейщ къэбгъэщ1 дунейм дыгъэм и бзийхэр хуабэу тепсэну,дахагъэу щы1эр гуэгъу пхуэхъуну,Адыгэ лъэпкъым и набдзэу ущытыну!!!Жа1энк1эри хъунущ-арейми,уи бзэщи аращ ущ1ытетхыхьыр!!!Ари хэлъщ,ауэ хэт и бзэ мыпхуэдэ псалъэхэр зыгъэ1уфынур,ц1ыхум ехъуэхъуфынур?